‘IS-ondersteuner’ het aanvalle op prins George beplanPrins William en prins George op sy eerste skooldag (7 September 2017) (Foto: Richard Pohle/Pool Photo via AP, File) ŉ Vermeende ondersteuner van die Islamitiese Staat, wat daarvan beskuldig word dat hy aanvalle op die vierjarige prins George aangemoedig het, het skuld beken in die hof. Husnain Rashid is al twee weke lank in die hof waar hy Donderdag skuld beken het op drie aanklagte dat hy betrokke was by voorbereidings om terreurmisdade te pleeg en een aanklag dat hy terrorisme bevorder het. Hy het vroeër skuld ontken op die aanklagte. Regter Andrew Lees het twee ander klagte uitgestel. Die hofsaak, wat vir ses weke lank geskeduleer is, is onverwags beëindig as gevolg van Rashid wat sy pleit verander het. Vonnisverrigtinge begin op 28 Junie. Die staat het aangevoer Rashid het ŉ rekening op die sosialemedianetwerk Telegram bedryf, genaamd Lone Mujahid. Staatsaanklaer Annabel Darlow het vroeër aan die jurie gesê Rashid het aanvalle op ŉ reeks teikens, insluitend prins George by sy skool, aangemoedig.